Σχεδιασμός και σύνθεση νέων υποκατεστημένων 5-βενζυλιδενο-2-αδαμαντυλοθειαζολο[3,2-b][1,2,4]τριαζολο-6(5Η)-ονών με πιθανή βιολογική δράση.:
Creators: name: Παπαρίσβα, Αλίκη-Δέσποινα Γεωργίου
Publisher: name: Aristotle University of Thessaloniki
Year: 2012
Subjects: Αδαμαντυλοθειαζολοτριαζόλια
Αντιφλεγμονώδη
Αντιμικροβιακά
Adamantylthiazolotriazoles
Anti-inflammatory
Antimicrobial

description: Στην εργασία αυτή σχεδιάστηκαν και συντέθηκαν έντεκα (11) νέες υποκατεστημένες 5-βενζυλιδεν-2-αδαμαντυλοθειαζολο[3,2-b][1,2,4]τριαζολο-6(5Η)-όνες. Ο σχεδιασμός των παραπάνω ενώσεων έγινε με βάση τη βιβλιογραφία και τη βοήθεια του υπολογιστικού προγράμματος πρόβλεψης της βιολογικής δράσης, PASS. Λαμβάνοντας υπόψη το ευρύ φάσμα βιολογικής δράσης των παραγώγων του θειαζολίου και ειδικά την αντιφλεγμονώδη και αντιμικροβιακή δράση τους, καθώς και το γεγονός ότι το 1,2,4-τριαζόλιο και το αδαμαντάνιο επίσης παρουσιάζουν βιολογικό ενδιαφέρον, σχεδιάστηκαν υβριδικά μόρια που περιέχουν αδαμαντάνιο και το δακτύλιο του θειαζολίου, συμπυκνωμένο με ένα 1,2,4-τριαζόλιο. Οι ενώσεις συντέθηκαν σε τρία στάδια, με επίδραση αρχικά θειοημικαρβαζιδίου σε 1-αδαμαντυλοκαρβονυλο-χλωρίδιο, με αποτέλεσμα το σχηματισμό του 1-(1-αδαμαντανοκαρβονυλο)θειοημικαρβαζιδίου. Στο δεύτερο στάδιο ακολούθησε κυκλοποίηση του 1-(1-αδαμαντανοκαρβονυλο)θειοημικαρβαζιδίου σε αλκαλικό περιβάλλον προς σχηματισμό της 5-αδαμαντυλο-4Η-1,2,4-τριαζολο-3-θειόλης. Το τρίτο στάδιο αποτελεί μια συμπύκνωση ενός σταδίου της 5-αδαμαντυλο-4Η-1,2,4-τριαζολο-3-θειόλης και βρωμοξικού οξέος, με διάφορες αρωματικές αλδεΰδες προς παρασκευή των τελικών προϊόντων. Τα τελικά προϊόντα ταυτοποιηθήκαν με στοιχειακή ανάλυση (С, H, N) και φασματοσκοπικά (1Η-NMR, IR και για μερικές ενώσεις και MS). Έγινε υπολογιστική πρόβλεψη της λιποφιλικότητας των ενώσεων που συντέθηκαν, με τη χρήση διαφόρων προγραμμάτων (ALOGPS 2.1 και CLOGP Version 4.0 Biobyte Corp.). Η λιποφιλικότητα εκφράστηκε σε τιμές ClogP, ALogPs και AlogP. Μελετήθηκε η in vivo αντιφλεγμονώδης δράση των ενώσεων με τη χρήση του προτύπου της καρραγενίνης, καθώς και η in vitro αναστολή της κυκλοξυγονάσης (COX 1 και 2) και της λιποξυγονάσης (LOX). Επίσης, ελέγχθηκε φωτομετρικά, η αντιοξειδωτική δράση ορισμένων εκ των ενώσεων που συντέθηκαν, μελετώντας την αλληλεπίδρασή τους με την ελεύθερη ρίζα DPPH. Τέλος, πραγματοποιήθηκε μελέτη της αντιμικροβιακής δράσης των ενώσεων έναντι θετικών και αρνητικών κατά Gram βακτηρίων καθώς και μυκήτων.
description: This work presents and discusses the synthesis and evaluation of biological activity of 11 novel 5-benzylidene-2-adamantylthiazolo[3,2-b]-1,2,4-triazole-6(5H)-ones. Hybrid compounds containing thiazole, 1,2,4-triazole and adamantane moieties in the same molecule were designed and prediction of biological activity spectra for compounds was performed by the program PASS. Τhe experimental data are in agreement with the prediction results. The synthesis of the compounds was performed in three steps. In the final step, one-pot condensation took place between 5-adamantyl-4H-1,2,4-triazolo-3-thiole, bromoacetic acid and different aromatic aldehydes. The yields of the products were 55-88%. The best yield was achieved by compounds (5) 2-adamantyl-5-(4-hydroxy-3,5-dimethoxybenzyliden)-thiazolo-[3,2,-b][1,2,4]triazol-6(5Η)-one (88%), (11) 2-adamantyl-5-(2,3-diclorobenzyliden)-thiazolo-[3,2,-b][1,2,4]triazol-6(5Η)-one (87%) and 2 2-adamantyl-5-(4-hydroxybenzyliden)-thiazolo[3,2,-b][1,2,4]-triazol-6(5Η)-one (80%). The compounds were identified by elemental analysis (С, H, N) and spectroscopic methods (IR, 1H-NMR, MS). The computational calculation of lipophilicity of the synthesised compounds was achieved with the use of several on-line programs (ALOGPS 2.1 και CLOGP Version 4.0 Biobyte Corp.). Lipophilicity was expressed as ClogP, ALogPs and AlogP. The in vivo anti-inflammatory activity of the compounds was evaluated with use of the carrageenin induced mouse paw edema. In addition, in vitro evaluation of the inhibition of the enzymes cyclooxygenase (COX-1, COX-2) and lipooxygenase (LOX) was performed. The antioxidant activity of four of the compounds was tested spectroscopically, by investigating their ability of scavenging DPPH radical. Finally, the synthesized compounds were tested for antimicrobial activity against Gram-positive and Gram-negative bacteria as well as fungi.